Πιερ Κορνέιγ

Ο **Πιέρ Κορνέιγ** (γαλλικά: Pierre Corneille, παλιά απόδοση του ονόματός του στα ελληνικά **Πέτρος Κορνήλιος**, 6 Ιουνίου 1606 – 1 Οκτωβρίου 1684) ήταν Γάλλος τραγικός ποιητής, ένας από τους τρεις μεγάλους (με τον Μολιέρο και τον Ρακίνα) Γάλλους δραματουργούς του 17ου αιώνα. Ονομάστηκε «ο ιδρυτής της γαλλικής τραγωδίας» και παρήγε έργα για περίπου σαράντα χρόνια.

Καταγόμενος από αστική οικογένεια δικαστών, σπούδασε νομικά κι έγινε δικηγόρος, ασχολήθηκε δε, όπως και πολλοί σύγχρονοι συνάδελφοί του, με τη λογοτεχνία. Έγραψε αρχικά κωμωδίες και κωμικοτραγωδίες (tragi-comédies), εκ των οποίων *[[Ο Σιντ (θεατρικό έργο)|Ο Σιντ]]*, παρά τις εχθρικές κριτικές, υπήρξε ένας θρίαμβος. Απόγειο του ταλέντου του θεωρούνται οι ιστορικές του τραγωδίες (*[[Οράτιος (θεατρικό έργο)|Οράτιος]]*, *[[Κίννας (θεατρικό έργο)|Κίννας]]*, *[[Πολύευκτος (θεατρικό έργο)|Πολύευκτος]], [[Ροδογύνη (θεατρικό έργο)|Ροδογύνη]], [[Ηράκλειος (θεατρικό έργο)|Ηράκλειος]], [[Νικομήδης (θεατρικό έργο)|Νικομήδης]]*). Το 1647, εξελέγη μέλος της Γαλλικής Ακαδημίας. 

Το 1652, αποθαρρυνμένος από τις κριτικές ενός έργου του, αφοσιώθηκε στη μετάφραση της *[[Μίμηση του Χριστού|Μίμησης του Χριστού]]*, έργου αποδιδόμενου στον Θωμά εκ Κέμπης. Επανήλθε στο θέατρο το 1659 και έγραψε αρκετά έργα ακόμη. Το 1674 αποσύρθηκε οριστικά. 

## Έργα

### <big>Δράματα</big>
* *Mélite* (*[[Μελίτη (θεατρικό έργο)|Μελίτη]]*, 1629) κωμωδία
* *Clitandre ou l’Innocence persécutée* (Κλιτάντρ ή αθωότητα καταδιωκομένη, 1630–31) τραγικο-κωμωδία
* *La Veuve ou Le Traître trahi* (Η Χήρα ή Ο προδομένος προδότης, 1631) τραγικο-κωμωδία
* *La Galerie du Palais* (Ο διάδρομος του παλατιού, 1631–32) κωμωδία
* *La Suivante* (Η υπηρέτρια, 1634)
* *La Place royale ou l'Amoureux extravagant* (Η Πλας Ρουαγιάλ ή Ο παράλογος εραστής, 1633–34) κωμωδία
* *Médée* (Μήδεια, 1635) τραγωδία
* *L'Illusion comique* (Η κωμική πλάνη, 1636)
* *Le Cid* (*[[Ο Σιντ (θεατρικό έργο)|Ο Σιντ]]*, 1637) τραγικο-κωμωδία ― ελλην. μετάφρ. Κώστας Βάρναλης ("Θέατρο" [Νίτσου], τεύχος 12. 
* *Horace* (*[[Οράτιος (θεατρικό έργο)|Οράτιος]]*, 1640)
* *Polyeucte* (*[[Πολύευκτος (θεατρικό έργο)|Πολύευκτος]]*, 1642)
* *La Mort de Pompée* (*[[Ο θάνατος του Πομπήιου (θεατρικό έργο)|Ο θάνατος του Πομπήιου]]*, 1643) τραγωδία
* *Cinna* (*[[Κίννας (θεατρικό έργο)|Κίννας]]*, 1643)
* *Le Menteur* (Ο ψεύτης, 1643)
* *Rodogune* (*[[Ροδογύνη (θεατρικό έργο)|Ροδογύνη]]*, 1644)
* *La Suite du Menteur* (Η συνέχεια του ψεύτη, 1645)
* *Théodore* (*[[Θεοδώρα (Κορνέιγ)|Θεοδώρα]]*, 1645)
* *Héraclius* (*[[Ηράκλειος (θεατρικό έργο)|Ηράκλειος]]*, 1647)
* *Don Sanche d'Aragon* (*[[Δον Σάντσο της Αραγώνας (θεατρικό έργο)|Δον Σάντσο της Αραγώνας]]*, 1650)
* *Andromède* (*[[Ανδρομέδα (Κορνέιγ)|Ανδρομέδα]]*, 1650)
* *Nicomède* (*[[Νικομήδης (θεατρικό έργο)|Νικομήδης]]*, 1651)
* *Pertharite* (1651)
* *Œdipe* (Οιδίπους, 1659)
* *Trois Discours sur le poème dramatique* (Τρεις λόγοι για το δραματικό ποίημα, 1660)
* *Toison d'or* (Το χρυσόμαλλο δέρας, 1660)
* *Sertorius* (Σερτώριος, 1662) τραγωδία
* *Sophonisbe* (*[[Σοφονίσβη (Κορνέιγ)|Σοφονίσβη]],* 1663) τραγωδία
* *Othon* (1664)
* *Agésilas* (1666)
* *Attila* (*[[Αττίλας (Κορνέιγ)|Αττίλας]]*, 1667)
* *Tite et Bérénice* (Τίτος και Βερενίκη, 1670)
* *Psyché* (*[[Ψυχή (Μολιέρος)|Ψυχή]]*, 1671) τραγικό μπαλέτο (με τον Μολιέρο και τον Φιλίπ Κινό. Ο Κορνέιγ ποτέ δεν το συμπεριλάμβανε στα έργα του)
* *Pulchérie* (Πουλχερία, 1672) ηρωική κωμωδία
* *Suréna* (Σουρήνας, 1674) τραγωδία

### Διάφορα
* *L'Imitation de Jésus-Christ* (Η Μίμηση του Χριστού, 1656) μετάφραση από τα Λατινικά
* *Discours du poème dramatique* (Λόγος περί του δραματικού ποιήματος, 1660)
* *Discours de la tragédie* (Λόγος περί της τραγωδίας)
* *Discours des trois unités* (Λόγος περί των τριών ενοτήτων) [των Αριστοτελικών - τόπου, χρόνου, δράσης]

## Εξωτερικοί σύνδεσμοι

* Έργα του Πιέρ Κορνέιγ στο Poésies.net (γαλλικά)

## Παραπομπές


Κατηγορία:Γάλλοι θεατρικοί συγγραφείς
Κατηγορία:Γάλλοι μεταφραστές